《奉寄胡教授》
宋代·岳珂

山中秋风寒刮席，忽忆无毡泮宫客。
夜长萤火一灯孤，四壁蛩宫更幽寂。
文人自古常独清，强挽诗人同此盟。
饭颗山头报卓午，绛纱帐下听三更。
吾侪赋分本无二，老子新来添倦意。
入山四旬未拟回，醉后行歌复醉。
平生岩穴不作难，更原他人同此欢。
广文爱山侬待耳，虽有幽寂无侬閒。
君不见晨招在馆笑在列，楹杙昌苓竞工拙。
倦翁此事都不知，从今对酒看山嬉。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。